als_Latn dik_Latn lim_Latn
Manchester United ka bërë ofertë për mbrojtësin e Paris Saint-Germain, Marquinhos.
Djajtë e Kuq janë në treg për përforcime, pasi duan të kenë një skuadër të kompletuar për sezonin e ri, ku bëjnë pjesë edhe në Ligën e Kampionëve.
Kështu, me kërkesë të Jose Mourinhos, drejtuesit e Unitedit po kërkojnë transferimin e Ivan Perisicit dhe Marcelo Brozovicit të Interit, por ai ka kërkuar edhe një qendërmbrojtës përveç mbrojtësit të Barcelonës, Jordi Alba.
Sipas Globe Esporte, Manchester United tanimë ka bërë një ofertë prej 70 milionë eurosh për mbrojtësin e PSG-së, Marquinhos.
Unitedi ka qenë prej kohësh admirues i reprezentuesit të Brazilit, por përballen me konkurrencë nga Barcelona dhe Juventusi për nënshkrimin e tij. /Telegrafi/
als_Latn als_Latn als_Latn als_Latn als_Latn